b'\n_START_ARTICLE_\nJohannes Cornelisz Verspronck\n_START_PARAGRAPH_\nJohanesas (ar Janas) Verspronkas (ol. Johannes Verspronck, apie 1606-09\xc2\xa0m.\xc2\xa0\xe2\x80\x93 palaidotas 1662 m. bir\xc5\xbeelio 30\xc2\xa0d. Harleme)\xc2\xa0\xe2\x88\x92 XVII a. Nyderland\xc5\xb3 tapytojas, portretistas.\n_START_SECTION_\nBiografija\n_START_PARAGRAPH_\nJohanesas Verspronkas gim\xc4\x97 1606 \xe2\x88\x92 1609\xc2\xa0m. laikotarpyje tikriausiai Harleme. Jis buvo Harlemo tapytojo Cornelis Engelsz. (apie 1575\xe2\x88\x921650) s\xc5\xabnus. Mok\xc4\x97si tikriausiai pas t\xc4\x97v\xc4\x85 ir galb\xc5\xabt pas F. Hals\xc4\x85. 1632 m. registruotas Harlemo \xc5\xa0v. Luko vardo tapytoj\xc5\xb3 gildijoje. Verspronkas likus\xc4\xaf gyvenim\xc4\x85 praleido Harleme. Suk\xc5\xabr\xc4\x97 apie 100 paveiksl\xc5\xb3, i\xc5\xa1 kuri\xc5\xb3 buvo kelios \xc5\xbeanrin\xc4\x97s scenos, vienas natiurmortas, o likusi dauguma \xe2\x88\x92 portretai. Pirmieji Verspronko portretai datuojami atliktais apie 1634 m. ir artimai sek\xc4\x97 F. Halso maniera, veik\xc4\x97jai buvo vaizduojami standartin\xc4\x97mis pozomis._NEWLINE_Tarp 1640 ir 1643 m. J. Verspronkas nutap\xc4\x97 2 grupinius portretus \xe2\x80\x9e\xc5\xa0v. El\xc5\xbebietos ligonin\xc4\x97s regent\xc4\x97s\xe2\x80\x9c, \xe2\x80\x9eNa\xc5\xa1lai\xc4\x8di\xc5\xb3 prieglaudos regent\xc4\x97s\xe2\x80\x9c (abu Franso Halso muziejuje Harleme) ir daugiau nei 20 individuali\xc5\xb3 portret\xc5\xb3. Garsiausiu jo paveikslu minima \xe2\x80\x9eMergait\xc4\x97 m\xc4\x97lynais drabu\xc5\xbeiais\xe2\x80\x9c (1641). Po 1650 m. J. Verspronkas paprastai vaizduodavo portret\xc5\xb3 modelius s\xc4\x97din\xc4\x8diais. J. Verspronkas mir\xc4\x97 Harleme, palaidotas 1662 m. bir\xc5\xbeelio 30\xc2\xa0d.'